, ac illam vim et efficaciam eas habere decernimus ac si per nos principaliter facte forent, requirentes nichilominus ecclesiarum prelatos ac mandantes de certa nostra sciencia universis et singulis magnatibus, nobilibus, universitatibus et personis aliis per dictos comitatus Provincie et Forcalquerii constitutis quatenus tibi in omnibus in quibus eos duxeris requirendos devote pareant, efficaciter hobediant et intendant et assistant et faveant in expeditionibus singulis opere auxiliis consiliis et favoribus opportunis. Nos enim penas et banna que et quas in premissis et singulis rite tuleris rata gerentes et firma illa per te exigi volumus prout instrumenti fuerit a transgressoribus earumdem. Datum Neapoli per virum magnificum Johannem de Ursinis, comitem Manupelli, logothetam et prothonotarium regni Sicilie, collateralem, consiliarum et fidelem nostrum dilectum, anno Domini MoCCCoLXXXIIo, die XVI novembris, VI indictionis, regnorum nostrorum anno secundo. »
 Hujus instrumenti perpetui serie et tenore notum facimus universis tam presentibus quam futuris officialibus civitatis Nicie et aliis ad quos spectat et spectare poterit in futurum presens instrumentum publicum inspecturis, quod cum nomine et pro parte universitatis hominum fidelium subditorum dicte regie Jehrusalem et Siclie majestatis civitatis Nicie suplicationes subscripte seu capitula particulariter infrascripta fuerint et sint oblate humiliter et oblata per prudentem virum Antonium Doyci de civitate predicta sindicum et ambaxiatorem ad hec et ad nos propterea specialiter destinatum pro parte qua supra, et reverenter etiam supplicatum ac cum instantiam requisitum ut supplicationes easdem deberemus gratiose admittere et liberaliter exaudire. Hinc est vero quod nos dictus senescallus et comissarius regius actendentes solicite ac sincere dilectionis et fidei merita supplicantium predictorum ac legalitatem et solicitudinem eminentem ac comprobatam evidentissime per opera virtuosa universitatis jam dicte erga honorem et comodum ac promptam acceptationem dicte celsitudinis regie et sui dominii celerem declarationem cum laudis jubilis egregie factam et fideliter in omnibus continuatam nullis parcendo personalibus laboribus, periculis et expensis, pro aliquali rependo meritorum et ut virtus in ipsis fidelibus ad augeatur et crescat dictas supplicationes inquantum possumus et potuimus valuimus benigne admitentes ipsis et earum cuilibet duximus in modum qui sequitur particulariter respondendum et respondendo ut infra pariter annuendum et annuendo in forma subscripta 
